Fylkesmannen har tett kontakt med helsedirektoratet som fortløpende vil legge ut informasjon, råd og anbefalinger til helsetjenesten og befolkningen.
Folkehelseinstituttet har de siste ukene overvåket situasjonen, oppdatert sine nettsider fortløpende og informert befolkningen og helsetjenesten.
Ettersom flere mennesker nå er smittet og viruset er registret i flere land, har Helsedirektoratet startet planlegging av hva de skal gjøre dersom viruset kommer til Norge. Helsedirektoratet vil blant annet kartlegge behandlingskapasitet på sykehusene og lagerbeholdning av legemidler.
Helsedirektoratet samarbeider tett med Folkehelseinstituttet, som overvåker situasjonen. Sammen utarbeider vi nå oppdatert informasjon og råd til helsetjenesten.